3 ก้าวสู่ความมั่งคั่งในทองคำ
&nbsp;
21 ส.ค. 2554

.....นพ.กฤชรัตน์ หิรัณยศิริ
ก้าวสำคัญในส่วนที่ 2 คือ เรื่องของวินัยการลงทุน ซึ่งเป็นสิ่งที่นักลงทุน Gold Futures จะต้องเข้าใจ และมีวินัยอย่างถูกต้อง อันจะประกอบด้วย 9 ข้อย่อย โดยวินัยข้อที่ 1 เกี่ยวกับจำนวนเงินลงทุน ก่อนลงทุนจะต้องรู้ว่าจะแบ่งเงินลงทุนมาสักเท่าไร หมายความว่า เป็นการแยกเงินลงทุนออกจากเงินออมให้ชัดเจน ในเรื่องของจำนวนเงิน โดยจะต้องเข้าใจว่าเงินลงทุนเป็นเงินที่จะสามารถรับความเสี่ยงได้ และต้องแยกออกจากเงินออมให้ชัดเจน เมื่อเราทราบจำนวนเงินที่จะลงทุนแล้ว หลักการวินัยข้อที่ 1 บอกว่าเมื่อลงทุนซื้อ Gold Futures ให้ซื้อครั้งละ 10% ของยอดเงินที่คิดจะลงทุน นั่นคือ ซื้อแต่ละครั้งจะต้องแบ่งเป็นส่วนย่อยเพียง 1 ใน 10 เท่านั้น เพื่อที่จะสามารถกระจายการลงทุนในแต่ละวัน หรือในแต่ละช่วงได้ โดยหลักการนี้จะช่วยให้นักลงทุนสามารถกระจายความเสี่ยงจากการลงทุนโดยใช้การเข้าซื้อแต่ละครั้งแบ่งเป็นหน่วยย่อย ในขณะที่นักลงทุนทั่วไปถ้าไม่มีวินัยข้อนี้ มักจะซื้อครั้งละเยอะๆ 5060% และก็ซื้อ 2 ครั้ง หรือ 3 ครั้ง ก็เต็ม Port ก็ทำให้เมื่อราคาผิดเพี้ยนไปจากที่เราคาดหวังในวันรุ่งขึ้นอาจจะทำอะไรไม่ได้เลย ซึ่งไม่ถูกต้อง
วินัยข้อที่ 2 ของการลงทุน คือ คำว่า Stop loss คำนี้ดูจะเป็นส่วนที่ได้กล่าวไปแล้วในเบื้องต้น แต่ที่ต้องกล่าวซ้ำเพราะเป็นส่วนที่มีความสำคัญมากของ Gold Futures เพื่อที่จะรู้จักจุดความสูญเสีย หรือรู้จักควบคุมความเสี่ยงให้อยู่ในปริมาณที่เราสามารถรับได้ โดยหลักสำคัญของคำว่า Stop loss จะใช้ได้ทั้งการป้องกันการขาดทุนมากขึ้น และสามารถป้องกันไม่ให้กำไรหายไปได้ด้วย จึงเป็นสิ่งที่นักลงทุนจะต้องใช้ติดตามควบคู่กับการลงทุนไปตลอด 
วิเคราะห์ราคาทองคำทางเทคนิค 
ราคาทองคำในสัปดาห์ที่ผ่านมา ปรับตัวสูงขึ้นอย่างมากจนทะลุแนวต้านสำคัญ $1200/ออนซ์ ขึ้นมาได้ ในขณะที่ช่วงกลางสัปดาห์มีแรงขาย Take Profit ลงมาอย่างรุนแรง ราคาลงไปทดสอบแนวรับที่ระดับ $1160 และสามารถเด้งกลับมาได้อย่างรวดเร็วและรุนแรง เหตุผลสำคัญคือ การที่เกิดวิกฤต ศรัทธาในค่าเงินยูโร ทำให้ค่าเงินยูโรอ่อนตัวลงต่อเนื่อง จากปัญหาหลักๆ ของประเทศกรีซ รวมไปถึงสเปน และโปรตุเกส ตรงนี้เป็นแรงผลักดันทำให้บรรดากองทุนต่างๆ หันเข้าซื้อทองคำต่อเนื่อง ราคาทองคำเข้าสู่แนวโน้มขาขึ้น ตั้งแต่วันที่ 4 เม.ย. และขึ้นต่อเนื่องมาแล้วกว่า 5 สัปดาห์ ณ ขณะนี้เป็นทิศทางขาขึ้นต่อเนื่อง โดยที่เทคนิคในระยะรายวันและรายสัปดาห์เป็นสัญญาณบวก ในขณะที่สัญญาณ Overbought มากขึ้นเล็กน้อย และมีการปรับฐานทำกำไรไปตลอดระยะที่มีการปรับฐานขึ้น แนวต้านถัดไปอยู่ที่ระดับ $1226 ซึ่งเป็นจุดสูงสุดเดิม ณ วันที่ 3 ธ.ค. 2552 โดยคาดว่าน่าจะสามารถขึ้นไปทดสอบได้ภายในสัปดาห์นี้ ยังมีแรงซื้อหนาแน่นในต่างประเทศ และกลุ่ม SPDR โดยที่แนวรับด้านล่างอยู่ที่ระดับ $1175 และ $1160 ตามลำดับ
ขอให้ระมัดระวังแรงเทขายทำกำไรต่อเนื่อง โดยใช้กลยุทธ์การเล่นเป็นรอบ เข้าออกรวดเร็ว ตามจังหวะการทรงตัวของตลาด ขอให้โชคดีในการลงทุน MTS Gold Futures มีบทวิเคราะห์ทุกวันสำหรับทุกท่านผ่าน www.mtsgold.co.th